cyanic-selkie/wikianc huggingface dataset:
Βεζίρης (σκάκι)
Ιστορία
Ο βεζίρης είναι πολύ παλιό σκακιστικό κομμάτι, καθώς εμφανίζεται σε ορισμένες πολύ πρώιμες παραλλαγές του παιχνιδιού, όπως το Σκάκι του Ταμερλάνου. Ο στρατηγός στο Σιάνγκτσι κινείται όπως ο βεζίρης, αλλά έχει κάποιους πρόσθετους περιορισμούς που αφορούν το πώς και το πού μπορεί να κινηθεί ή να απειλήσει. Υπάρχει επίσης σε ορισμένες ιστορικές παραλλαγές του Σόγκι, όπως η μεγάλη έκδοσή του ως Ντάι σόγκι (15×15), με το όνομα μαινώμενος κάπρος (κινεζικά: 嗔猪).
Το όνομα βεζίρης (αραβικά: وزير) σε αρκετές Δυτικές και Νοτιοασιατικές γλώσσες σημαίνει "υπουργός", αλλά στην ελληνική γλώσσα χρησιμοποιείται εξ ίσου το βεζίρης. Βεζίρης είναι επίσης το αραβικό όνομα για το κομμάτι της βασίλισσας στο συμβατικό σκάκι.
Αξία
Ο βεζίρης έχει λίγο μεγαλύτερη αξία από ένα πιόνι, καθώς από μόνος του δεν είναι πολύ ισχυρότερος από ένα πιόνι. Ως πρόσθετη ισχύ όμως για άλλα κομμάτια αξίζει περίπου όσο μισός ίππος (λίγο παραπάνω ή λίγο παρακάτω αναλόγως με τη θέση). Παρά το γεγονός ότι το κομμάτι φερζ είναι λευκοτετράγωνο ή μαυροτετράγωνο, είναι στην πραγματικότητα πιο ισχυρό από τον βεζίρη στη φάση του ανοίγματος, λόγω της μεγαλύτερης κινητικότητας που έχει προς τα εμπρός.
Φινάλε με βεζίρη
Ισχύουν γενικά:
Το φινάλε του πύργου εναντίον βεζίρη είναι νικηφόρο για τον πύργο, εκτός από δύο ισόπαλες θέσεις με φρούριο που κάνει ο βεζίρης. Το δίδυμο βεζίρης και φερζ δεν μπορούν να επιτύχουν ματ σε έναν μοναχικό βασιλιά, με εξαίρεση την περίπτωση που ο μοναχικός βασιλιάς είναι σημαντικά κοντά σε μια γωνία ιδίου χρώματος με αυτό του φερζ. Ο συνδυασμός του ίππου με βεζίρη, ο συνδυασμός της καμηλοπάρδαλης με βεζίρη, καθώς και εκείνος της καμήλας με βεζίρη, μπορούν με ορισμένες προϋποθέσεις να επιτύχουν ματ σε έναν μοναχικό βασιλιά. Το 4,29% των θέσεων με ίππο και βεζίρη εναντίον ενός μοναχικού βασιλιά είναι ισόπαλες με φρούριο.
Παραπομπές
Κατηγορία:Ανορθόδοξοι πεσσοί
Ελίνα Μάλαμα
Η Ελίνα Μάλαμα (Θεσσαλονίκη, 24 Ιουλίου 1982) είναι Ελληνίδα ηθοποιός του κινηματογράφου, του θεάτρου και της τηλεόρασης.
Βιογραφικό
Η Ελίνα Μάλαμα γεννήθηκε 24 Ιουλίου 1982 και μεγάλωσε στη Θεσσαλονίκη. Σπούδασε υποκριτική στη Δραματική Σχολή Εθνικού Θεάτρου. Συμμετείχε στα σεμινάρια «Το σώμα του ηθοποιού και πολιτισμικές ταυτότητες» (2003) και «Έρωτας» (2005), καθώς και στην 4η Συνάντηση Κρατικών Δραματικών Σχολών της Μεσογείου στην Αλγερία. Τα πρώτα της βήματα ως ηθοποιός τα έκανε συμμετέχοντας στις θεατρικές παραστάσεις «Λυσιστράτη» (2007), «Το φιόρο του Λεβάντε» (2009) και «Άλκηστη» (2009), καθώς και στην κινηματογραφική ταινία Straight Story το 2006. Η πρώτη της τηλεοπτική εμφάνιση έγινε το 2008, συμμετέχοντας σε ένα επεισόδιο της σειράς Σε Είδα... Έγινε ευρέως γνωστή μέσα από τη συμμετοχή της στο σίριαλ του ANT1 Είναι στιγμές το 2012. Το 2017 πρωταγωνίστησε στο σίριαλ του ANT1 Παρθένα Ζωή δίπλα στους Αποστόλη Τότσικα, Μυριέλλα Κουρεντή, Σοφίνα Λαζαράκη και Αλέξανδρο Τρανουλίδη. Ακολούθησαν οι σειρές Θα γίνει της πολυκατοικίας και Σπίτι Είναι. Τη σεζόν 2020 ανήκει στο Βασικό Καστ της σειράς 8 λέξεις του Ανδρέα Γεωργίου στον ΣΚΑΪ.
Παραπομπές
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί κινηματογράφου
Πασχαλινή πίτσα
Η Πασχαλινή πίτσα (σε ορισμένες περιοχές ονομάζεται επίσης crescia di Pasqua ή torta al formaggio, pizza de cacio ή crescia brusca) είναι ένα αλμυρό ψωμί χαρακτηριστικό πολλών περιοχών της κεντρικής Ιταλίας φτιαγμένο από αλεύρι, αυγά, τυρί πεκορίνο, παρμεζάνα, που παραδοσιακά σερβίρεται για πρωινό το Πάσχα ή ως ορεκτικό κατά το μεσημεριανό γεύμα του Πάσχα, συνοδεύεται από ευλογημένα  βραστά αυγά, παραδοσιακά λουκάνικα και κόκκινο κρασί και  σερβίρεται στο πικ-νικ της Δευτέρας του Πάσχα.
Έχοντας το ίδιο σχήμα με το τυπικό σχήμα Πανετόνε, η Πασχαλινή πίτσα είναι ένα τυπικό προϊόν της περιοχής Μάρκε, αλλά και της Ούμπρια. Υπάρχει επίσης μια γλυκιά παραλλαγή.
Η ιδιαιτερότητα αυτού του προϊόντος είναι το σχήμα του, που δίνεται από το συγκεκριμένο καλούπι στο οποίο φουσκώνει και στη συνέχεια ψήνεται στο φούρνο: αρχικά σε πήλινα σκεύη, σήμερα σε αλουμίνιο.
Ετυμολογία
Η ονομασία "πίτσα" είναι εδώ για να γίνει κατανοητή όχι με την πρόσφατη έννοια που έχει εξαπλωθεί στα ιταλικά μέσω της ναπολιτάνικης γλώσσας, αλλά με την αρχική μεσαιωνική λατινική έννοια της Φοκάτσια(είδος ιταλικού ψωμιού) υποδηλώνοντας έτσι μια αρχαία προέλευση του πιάτου. Παρόμοιες συνταγές ("Πίτσα αλά Ρουστίκα", "Πίτσα με τυρί ρικότα") μπορούν να βρεθούν σε εγχειρίδια μαγειρικής από τις αρχές του 19ου αιώνα, όπως αυτή του Βιτσέντσο Ανιολέττι.
Προέλευση
Λέγεται ότι η Πασχαλινή πίτσα προήλθε κατά τα μεσαιωνικά χρόνια από τις μοναχές του μοναστηριού της Ανκόνα της Σάντα Μαρία Μανταλένα στο Serra de 'Conti και ότι το όνομα κρεσσία (με το οποίο είναι γνωστό σε όλη την περιοχή Μάρκε) απλά αναφέρεται στην «διόγκωση» της ζύμης κατά το ψήσιμο.
Αρχαία συνταγή
Τα βιβλία συνταγών που χρονολογούνται από τον 19ο αιώνα, περιγράφουν τη συνταγή ως εξής: "για 3 κρέσσιε και ένα για τον εξομολογητή Πατέρα, χρειάζονται 16 κιλά αλεύρι, μισό ποτήρι γάλα, 40 αυγά, 3 ουγκιές αλάτι, πιπέρι, μια ουγγιά στιγμιαία μαγιά, 3 κιλά ξηρό τυρί και 8 φρέσκο τυρί , 2 φύλλα λαδιού, και καλό σαφράν, και αυτή η δόση είναι αρκετή για 24 άτομα και τον Πατέρα εξομολογητή ". Τα 40 αυγά που παριέχονται σε αυτήν τη συνταγή υπενθυμίζουν τις 40 ημέρες της Σαρακοστής.
Σύγχρονη συνταγή
Μέχρι σήμερα, τα κύρια συστατικά είναι αλεύρι, αυγά, τριμμένο πεκορίνο romano, τριμμένη παρμεζάνα (ή Grana Padano ), πεκορίνο ψιλοκομμένο, εξαιρετικά παρθένο ελαιόλαδο, αλάτι, πιπέρι, φυσική μαγιά και γάλα. Ορισμένες συνταγές, λοιπόν, περιλαμβάνουν την προσθήκη άλλων συστατικών, όπως το σαφράν, ή την αντικατάσταση τους με παρόμοια συστατικά, όπως λαρδί ή βούτυρο αντί για λάδι και τυρί έμενταλ αντί για πεκορίνο.
Η ζύμη πρέπει να επεξεργαστεί για μεγάλο χρονικό διάστημα έως ότου η ζύμη να είναι ομοιογενής και λεία για να διευκολύνει τη διόγκωση. Η ζύμη στη συνέχεια χωρίζεται και τοποθετείται σε ειδικά καλούπια τα οποία, καλύπτονται και διατηρούνται σε ζεστό και υγρό περιβάλλον, όπου θα ευνοήσει τη ζύμωση και στη συνέχεια μαγειρεύονται, σύμφωνα με την παράδοση, στον ξυλόφουρνο.
Παραπομπές
Κατηγορία:Τρόφιμα με βάση το τυρί Κατηγορία:Πασχαλινά εδέσματα
Βαλκανική Ένωση Επιτραπέζιας Αντισφαίρισης
Η Βαλκανική Ένωση Επιτραπέζιας Αντισφαίρισης (αγγλικά: Balkan Table Tennis Union, BTTU) είναι ο ανώτερος οργανισμός που διατηρεί την εποπτεία του αθλήματος της επιτραπέζιας αντισφαίρισης στη Βαλκανική χερσόνησο. Ιδρύθηκε στις 4 Οκτωβρίου του 1991, ενώ η πρώτη διοργάνωση επιτραπέζιας αντισφαίρισης στα Βαλκάνια δημιουργήθηκε το 1963. Συνεργάζεται με την Διεθνή Ομοσπονδία Επιτραπέζιας Αντισφαίρισης (ITTF) και την Ευρωπαϊκή Ομοσπονδία Επιτραπέζιας Αντισφαίρισης (ETTU). Η BTTU ασχολείται με όλα τα θέματα που σχετίζονται με την επιτραπέζια αντισφαίριση σε βαλκανικό επίπεδο, συμπεριλαμβανομένης της ανάπτυξης και της προώθησης του αθλήματος στα εδάφη που ελέγχονται από 10 ομοσπονδίες μέλη της, καθώς και την οργάνωση των βαλκανικών διοργανώσεων, όπως το Βαλκανικό Πρωτάθλημα U21. Ο πρόεδρός της από το 2013 είναι ο Άρμπεν Μεσάι.
Ιστορία
Η πρώτη διοργάνωση επιτραπέζιας αντισφαίρισης που πραγματοποιήθηκε μεταξύ των Βαλκανικών χωρών ήταν οι Προβαλκανικοί Αγώνες Επιτραπέζιας Αντισφαίρισης. Οι Αγώνες αυτοί δημιουργήθηκαν με πρωτοβουλία της Ελληνικής Φίλαθλης Ομοσπονδίας Επιτραπέζιας Αντισφαίρισης και μετά με τον συντονισμό και των άλλων Βαλκανικών ομοσπονδιών της Βουλγαρίας, της Ρουμανίας, της Τουρκίας και της Γιουγκοσλαβίας και σε μια συμφωνία που έχει συναφθεί κατά τη διάρκεια της συνεδρίασης στο Βαλκανικό Συνέδριο που διοργανώθηκε στην Αθήνα στις 13 με 14 Ιουλίου του 1963.
Η Βαλκανική Ένωση Επιτραπέζιας Αντισφαίρισης ιδρύθηκε στις 4 Οκτωβρίου του 1991 κατά τη διάρκεια του 28ου Βαλκανικού Συνεδρίου Επιτραπέζιας Αντισφαίρισης που πραγματοποιήθηκε στην Επαρχία Σαγγάριου της Τουρκίας.
Πρόεδροι
Οι διατελέσαντες Πρόεδροι είναι:
Ομοσπονδίες μέλη
Οι 10 ομοσπονδίες μέλη της Βαλκανικής Ένωσης Επιτραπέζιας Αντισφαίρισης.
Διοργανώσεις
Η Βαλκανική Ένωση Επιτραπέζιας Αντισφαίρισης εγκρίνει τις ακόλουθες διοργανώσεις:
Εξωτερικοί σύνδεσμοι
Κατηγορία:Εθνικά μέλη της Βαλκανικής Ένωσης Επιτραπέζιας Αντισφαίρισης Βαλκανική Ένωση Επιτραπέζιας Αντισφαίρισης Κατηγορία:Αθλητισμός στα Βαλκάνια
Ονειρεμένη γυναίκα
Το Ονειρεμένη γυναίκα είναι μια αμερικανική κωμωδία φαντασίας του 1991 σε σενάριο και σκηνοθεσία του Μπλέικ Έντουαρντς. Η ταινία βασίζεται στο θεατρικό έργο του Τζορτζ Άξελροντ Αντίο Τσάρλι (1959) και στην ομότιτλη ταινία του 1964. Στην ταινία πρωταγωνιστούν οι Έλεν Μπάρκιν, Τζίμι Σμιτς, Τζο Μπεθ Γουίλιαμς και Λορέιν Μπράκο.
Πλοκή
Ο διαφημιστής Στιβ Μπρουκς (Perry King) - ένας μισογύνης γυναικάς και φαλλοκράτης - προσκαλείται σε ένα θανατηφόρο πάρτι-έκπληξη από τρεις πρώην ερωμένες. Η Μάργκο (Τζο Μπεθ Γουίλιαμς), η Λιζ (Λιζέτ Άνθονι) και η Φελίσια (Βικτόρια Μαχόνι) προσπαθούν να τον πνίξουν στο υδρομασάζ. Όταν αποτυχαίνουν, η Μάργκο τον πυροβολεί απευθείας στο στήθος, σκοτώνοντάς τον.
Λέγοντας σε όλους ότι ο Στιβ έχει φύγει και ότι είναι η ετεροθαλής αδελφή του, η Αμάντα μπαίνει στη ζωή του Στιβ πείθοντας το αφεντικό του στο διαφημιστικό γραφείο, Άρνολντ Φρίντκιν (Τόνι Ρόμπερτς), να της δώσει τη δουλειά του αδερφού της, η οποία εν μέρει συνεπάγεται το κλείσιμο μεγάλης συμφωνίας με τη λεσβία μεγαλοεπιχειρηματία αρωμάτων Σίλα Φάξτον (Lorraine Bracco). Η Αμάντα προσπαθεί να χρησιμοποιήσει το νέο της γυναικείο σώμα ως όπλο για να κλείσει τη συμφωνία και να κερδίσει την αγάπη μιας γυναίκας. Η Σίλα απαντά, αλλά η Αμάντα κάνει πίσω κατά την αποπλάνηση. Η Μάργκο της θυμίζει ότι η ομοφοβία ήταν ένα από τα χαρακτηριστικά που έκαναν τον Στιβ τόσο μισητό. Η Αμάντα χωρίζει με τη Σίλα, λέγοντάς της ότι το ειδύλλιο ήταν φτιαχτό για να την πιάσει πελάτισσα. Το πρακτορείο κρατά την πελάτισσα, αλλά η Σίλα είναι έξαλλη με την Αμάντα.
Όταν η Αμάντα προσεύχεται στον Θεό για βοήθεια, ο Διάβολος προσφέρεται να της βρει δουλειά με επέμβαση του. Εκείνη αρνείται και τηλεφωνεί σε όλα τα ονόματα από το καρνέ του Στιβ, ελπίζοντας να βρει μια γυναίκα που έχει κάτι καλό να πει γι' αυτόν. Αντ' αυτού, ανακαλύπτει πόσο μισητός ήταν ο Στιβ και πόσο βαθιά έβλαψε η ίδια ως Στιβ αμέτρητες γυναίκες. Στην πορεία της ταινίας, η Αμάντα αρχίζει επίσης να καταλαβαίνει πώς ζουν οι γυναίκες και δυσανασχετεί με τον τρόπο που τους φέρονται οι άντρες - συμπεριλαμβανομένης και της ίδιας ως Στιβ.
Ο καλύτερος φίλος του Στιβ, Γουόλτερ Στόουν (Τζίμι Σμιτς), έλκεται από την Αμάντα από την πρώτη τους συνάντηση και την πλησιάζει όταν εκείνη έχει απελπιστεί. Μεθούν μαζί και αφού η Αμάντα πείσει τον Γουόλτερ ότι είναι ο Στιβ, κάνουν σεξ. Το πρωί, η Αμάντα δεν θυμάται τη συνάντηση και κατηγορεί τον Γουόλτερ ότι τη βίασε ενώ ήταν λιπόθυμη - πράγμα που θα είχε κάνει και ο ίδιος ο Στιβ. Ο Γουόλτερ μένει έκπληκτος και επιμένει ότι η Αμάντα δεν ήταν μόνο ξύπνια, αλλά συμμετείχε και ενεργά. Η Αμάντα αναγνωρίζει τη διαφορά μεταξύ του άντρα που ήταν ως Στιβ και του πολύ καλύτερου άντρα που είναι ο Γουόλτερ.
Εντωμεταξύ, το σώμα του Στιβ εντοπίζεται στο ποτάμι και η Μάργκο τοποθετεί το όπλο της στον καναπέ της Αμάντα, παγιδεύοντάς την για το έγκλημα. Η Αμάντα κρίνεται ακατάλληλη να περάσει δίκη. Στο ψυχιατρείο μαθαίνει ότι είναι έγκυος με το παιδί του Γουόλτερ. Υπάρχουν επικίνδυνες επιπλοκές, αλλά εκείνη επιμένει να γεννήσει το μωρό. Ο Γουόλτερ τής κάνει πρόταση γάμου και η Αμάντα δέχεται απρόθυμα: παντρεύονται. Οι μήνες περνούν και, με τον Γουόλτερ δίπλα της, η Αμάντα γεννά ένα κοριτσάκι. Το νεογέννητο κοιτάζει τη μητέρα του με αγάπη και η Αμάντα πεθαίνει, έχοντας κερδίσει μια θέση στον Παράδεισο.
Φτάνοντας στον Παράδεισο, η Αμάντα πρέπει να αποφασίσει αν θα περάσει την αιωνιότητα ως αρσενικός ή θηλυκός άγγελος. Βρίσκει την απόφαση δύσκολη, ειδικά αφού, πέντε χρόνια αργότερα, παρακολουθεί τον Γουόλτερ και την κόρη τους να αφήνουν λουλούδια στον τάφο της. Ο Θεός, με τις διπλές φωνές του, καθησυχάζει την Αμάντα ότι έχει όλη την αιωνιότητα να αποφασίσει. Ο θεατής δεν ανακαλύπτει ποτέ πότε ποιο φύλο επιλέγει.
Υποδοχή
Η ταινία έλαβε ανάμεικτες έως αρνητικές κριτικές και κατέχει βαθμολογία 35% στον ιστότοπο Rotten Tomatoes από 20 κριτικούς. Έκανε πρεμιέρα φτάνοντας στο Νο 2 των επιτυχιών. Ο Ρότζερ Έμπερτ έδωσε στην ταινία 2 1/2 από 3 αστέρια, βλέποντας σε αυτήν ανεκπλήρωτες δυνατότητες: «Αν ο Έντουαρντς είχε βρει τρόπο να αντιμετωπίσει πραγματικά τις συνέπειες της ιστορίας του - αν είχε ζοριστεί να δει πόσο μακριά θα μπορούσε να φτάσει - το Ονειρεμένη γυναίκα θα μπορούσε να είναι μια πραγματικά επαναστατική κωμωδία του επιπέδου της Τούτσι αλλά πιο ειλικρινής σεξουαλικά...»
Παρόλο που το Ονειρεμένη γυναίκα δεν έκανε εισπρακτική επιτυχία, η Μπάρκιν ήταν υποψήφια για Χρυσή Σφαίρα για τον ρόλο της, ενώ ο Μπρους Πέιν χαρακτηρίστηκε ως «απολαυστικά κακός Σατανάς» από τη Film Review.
Αυτή η ταινία αναφέρθηκε έμμεσα πολλές φορές σε όλη τη μακροχρόνια σειρά Mystery Science Theatre 3000.
Μουσική
Η κινηματογραφική ταινία υποτίθεται ότι θα είχε σάουντρακ σε σύνθεση και ενορχήστρωση του Χένρι Μαντσίνι, ο οποίος μοιράζεται τα κρέντιτς του συνθέτη με τον Ντον Γκρέιντι, αλλά η μουσική του Μαντσίνι αντικαταστάθηκε τελικά από μια διασκευή του τραγουδιού της Τζόνι Μίτσελ Both Sides, Now από τους Πολ Γιανγκ/Clannad. Τόσο η αχρησιμοποίητη μουσική του Μαντσίνι όσο και το σάουντρακ του ποπ τραγουδιού κυκλοφόρησαν σε σιντί το 1991, με αποτέλεσμα να υπάρχουν δύο σάουντρακ κινηματογραφικών για την ταινία.
Αναφορές
Κατηγορία:Ταινίες παραγωγής Warner Bros. Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές σατιρικές ταινίες Κατηγορία:Ταινίες του 1991
Αμφιάλη
μικρογραφία Η Αμφιάλη είναι μία από τις μεγαλύτερες και παλαιότερες συνοικίες του Κερατσινίου, η οποία ανήκει στον Δήμο Κερατσινίου-Δραπετσώνας και τοποθετείται στα ΒΔ του Δήμου. Η περιοχή της Αμφιάλης διαθέτει ένα μεγάλο αριθμό από επιχειρήσεις και καταστήματα, με αποτέλεσμα μαζί με την περιοχή των Ταμπουρίων να θεωρείται εμπορικό κέντρο του Δήμου Κερατσινίου- Δραπετσώνας. Συνορεύει με την Νεάπολη (Νίκαιας) στα ανατολικά, με το Νέο Ικόνιο Περάματος στα δυτικά και με τα Ταμπούρια στα νότια, ενώ βόρεια της απλώνεται το όρος Τρίκορφο, που αποτελεί τμήμα του όρους Αιγάλεω.Η απόληξη του όρους Αιγάλεω (στο σύνορο Αμφιάλης -Νέου Ικονίου) προς τον Σαρωνικό Κόλπο, ονομάζεται από τους Αμφιαλιώτες "Ξέρξης", επειδή θεωρήται ότι ο πέρσης βασιλιάς Ξέρξης παρακολούθησε από εκεί την περίφημη Ναυμαχία της Σαλαμίνος.
Ιστορία
Με το όνομα Αμφιάλη συναντάται και δήμος της αρχαίας Αθήνας, ο οποίος τοποθετείται στη θέση του σημερινού Περάματος. Η περιοχή αυτή ονομαζόταν Αμφιάλη Άκρα (ἀμφί + ἅλς, δηλαδή περιοχή που και από τις δύο πλευρές έχει θάλασσα) λόγω της θέσης της στον πορθμό της Σαλαμίνας, ως άκρο της Αττικής. Μάλιστα ολόκληρο το σημερινό μέτωπο Περάματος-Σκαραμαγκά έφερε το όνομα "Ακτή Αμφιάλης" (περ. Ψυττάλεια, τευχ. 1-11 (1985-1988) και Κουτελάκης Χαρ., Φωσκόλου Αμ., Πειραιάς και συνοικισμοί, Αθήνα 1991, έκδ. ΕΣΤΙΑ του Κολλάρου).
Επιμέρους Συνοικίες
Η Αμφιάλη απαρτίζεται από διάφορες επιμέρους συνοικίες. Οι συνοικίες αυτές είναι:
Παραπομπές
Κατηγορία:Δήμοι της Αρχαίας Αττικής Κατηγορία:Δήμος Κερατσινίου - Δραπετσώνας
Μονή Μακαριωτίσσης Βοιωτίας
Η Μονή Μακαριωτίσσης είναι ορθόδοξη χριστιανική μονή στην περιοχή της Βοιωτίας. Βρίσκεται στις δυτικές πλαγιές του Ελικώνα, χτισμένη σε υψόμετρο 700 μέτρων περίπου πάνω από το χωριό Δομβραίνα. Η πρόσβαση γίνεται από τη Δομβραίνα με έναν δρόμο με πολυάριθμες στροφές.
Η ημερομηνία ίδρυσης της μονής είναι άγνωστη. Κατά την διάρκεια της κατοχής κάηκε ο ναός της μονής και καταστράφηκαν σημαντικά έγγραφα και πολύτιμα βιβλία. Η μονή εγκαταλείφθηκε αλλά το 1989 επανήλθαν μοναχοί οι οποίοι κατάφεραν να αναστηλώσουν τον ναό.
Εξωτερικοί σύνδεσμοι
Μακαριωτισσας
NGC 6946
Ο NGC 6946 ή Caldwell 12, γνωστός και ως ο γαλαξίας πυροτέχνημα, είναι σπειροειδής γαλαξίας ο οποίος βρίσκεται στα όρια των αστερισμών Κηφεύς και Κύκνος. Απέχει από τη Γη περίπου 20 εκατομμύρια έτη φωτός. Τον ανακάλυψε ο Ουίλιαμ Χέρσελ τις 9 Σεπτεμβρίου 1798. Όπως φαίνεται από τη Γη, ο γαλαξίας βρίσκεται μέσα στο γαλαξιακό πεδίο του Γαλαξία μας, και έτσι η διαστρική ύλη κρύβει μεγάλο μέρος του φωτός του, ενώ ο ίδιος ο NGC 6946 φαίνεται σχεδόν κατά μέτωπο. Έχει διάμετρο περίπου 60.000 ετών φωτός.
Ο NGC 6946 είναι ένας σπειροειδής γαλαξίας ενδιάμεσης μορφολογίας, δηλαδή ανάμεσα σε ραβδωτούς και μη ραβδωτούς σπειροειδείς γαλαξίες. Οι βραχίονές του είναι καλά ορισμένοι (grand-design) και πλούσιοι σε νεφελώματα, όπου γεννιούνται νέα άστρα με μαζικούς ρυθμούς. Στο γαλαξία έχουν αναγνωριστεί τρεις ράβδοι διαφορετικών μεγεθών, μια εξωτερική, μια δευτερεύουσα και μια πυρηνική, της οποίας οι διαστάσεις είναι ίδιες με την περιοχή του πυρήνα στην οποία παρατηρείται αυξημένη γέννηση νέων άστρων. Από πλευράς ακτινικής ταχύτητας, έχει δειχθεί ότι το κεντρικό 1 kpc του γαλαξία είναι ξεχωριστό από τον υπόλοιπο δίσκο.
Το παρατσούκλι του «γαλαξίας πυροτέχνημα» προέρχεται από το γεγονός ότι έχουν παρατηρηθεί σε αυτόν δέκα υπερκαινοφανείς αστέρες από το 1917 (SN 1917A, SN 1939C, SN 1948B, SN 1968D, SN 1969P, SN 1980K, SN 2002hh, SN 2004et, SN 2008S και SN 2017eaw), περισσότεροι από οποιοδήποτε άλλο γαλαξία. Ο λαμπρότερος ήταν αυτός του 1980, με φαινόμενο μέγεθος + 11,4.
Εξωτερικοί σύνδεσμοι
Κατηγορία:Σπειροειδείς γαλαξίες Κατηγορία:Κηφεύς Κατηγορία:Κύκνος (αστερισμός) 6946 012 Κατηγορία:Γαλαξίες Arp
Αιθυλοβενζόλιο
To αιθυλοβενζόλιο ή αιθυλοβενζένιο ή αιθυλοκυκλοεξατριένιο ή φαινυλαιθάνιο είναι ένα αρένιο με σύντομο συντακτικό τύπο PhCH2CH3. Αυτός ο αρωματικός υδρογονάνθρακας είναι ένα σημαντικό ενδιάμεσο της πετροχημικής βιομηχανίας, κυρίως για την παραγωγή στυρόλιου, που με τη σειρά του παράγει πολυστυρόλιο, ένα πολύ σημαντικό πολυερές.
Αιθυλίωση βενζολίου
2. Με αιθυλίωση βενζολίου κατά Friedel-Crafts, παράγεται αιθυλοβενζόλιο
Μέθοδος Fitting
Από φαινυλαλογονίδιο (PhX), με τη μεθοδο Fitting, παράγεται αιθυλοβενζόλιο :
Μέθοδος Grignard
Από φαινυλαλογονίδιο (PhX), με τη μέθοδο Grignard, παράγεται αιθυλοβενζόλιο :
Με αποκαρβοξυλίωση κατάλληλων καρβοξυλικών οξέων
1. Από φαινυλοπροπανικά οξέα, με αποκαρβοξυλίωση παράγεται αιθυλοβενζόλιο :
Με αναγωγή οξυγονούχων ενώσεων
1. Από οποιαδήπτε αιθυλοφαινόλη, με αποξυγόνωση, παράγεται αιθυλοβενζόλιο ::
2. Από φαινυλαιθανάλη, με τη μέθοδο Wolff-Kishner, παράγεται αιθυλοβενζόλιο ::
3. Με αναγωγή ακετοφαινόνης (PhCOCH3)- Αντίδραση Clemmensen :
Καταλυτική αφυδρογόνωση
Αυτή είναι η κύρια βιομηχανική εφαρμογή του αιθυλοβενζολίου, από την οποία παράγεται στυρόλιο:
Νίτρωση
Με νίτρωση παράγει ορθοαιθυλονιτροβενζόλιο και παρααιθυλονιτροβενζόλιο :
Σουλφούρωση
Με σουλφολυρωση παράγει ορθοαιθυλοβενζοσουλφονικό οξύ και παρααιθυλοβενζοσουλφονικό οξύ :
Αλογόνωση
Με αλογόνωση παράγει ορθοαιθυλαλοβενζόλιο και παρααιθυλαλοβενζόλιο :
Αλκυλίωση
Με αλκυλίωση κατά Friedel-Crafts παράγονται ορθοαιθυλαλκυλοβενζόλιο και παρααιθυλαλκυλοβενζόλιο :
Ακυλίωση
Με ακυλίωση κατά Friedel-Crafts παράγονται ορθοαιθυλακυλοβενζόλιο και παρααιθυλακυλοβενζόλιο :
Υδροξυλίωση
Με υδροξυλίωση κατά Friedel-Crafts παράγονται ορθοαιθυλοφαινόλη και παρααιθυλοφαινόλη :
Αμίνωση
Με αμίνωση κατά Friedel-Crafts παράγονται ορθοαιθυλανιλίνη και παρααιθυλανιλίνη :
Καρβοξυλίωση
Με καρβοξυλίωση κατά Friedel-Crafts παράγονται ορθοαιθυλοβενζοϊκό οξύ και παρααιθυλοβενζοϊκό οξύ :
Υδρογόνωση
Με καταλυτική υδρογόνωση παράγεται αιθυλοκυκλεξάνιο :
Οζονόλυση
Με οζονόλυση παράγονται αιθανοδιάλη και 2-οξοβουτανάλη :
Οξείδωση
Με οξείδωση με KMnO4 παράγεται ακετοφαινόνη :
Αλομεθυλίωση
Με αλομεθυλίωση κατά Blanc παράγονται ορθοαιθυλοαλομεθυλοβενζόλιο και παρααιθυλοαλομεθυλοβενζόλιο ::
Επίδραση καρβενίων
Με μεθυλένιο παράγονται όλα τα αιθυλομεθυλοβενζόλια, προπυλοβενζόλιο, ισοπροπυλοβενζόλιο,1-αιθυλοκυκλοεπτατριένιο, 2-αιθυλοκυκλοεπτατριένιο και 3-αιθυλοκυκλοεπτατριένιο.
Πηγές
Κατηγορία:Αρένια Κατηγορία:C8
Ναός Μεταμορφώσεως Σωτήρος (Πλάκα)
Ο ναός δεν είναι γνωστό πότε κτίστηκε. Με βάση τη μορφολογία του εκτιμάται ότι κτίστηκε το δεύτερο μισό του 11ου αιώνα. Ο ναός επεκτάθηκε σε μεταγενέστερη εποχή προς τα δυτικά και ανατολικά, μάλλον επί οθωμανικών χρόνων ή των πρώτων ετών του ελληνικού κράτους. Στο προαύλιο του ναού θάφτηκε κρυφά η σορός του Οδυσσέα Ανδρούτσου, μετά την εκτέλεσή του στις 4 Ιουνίου 1825.
Ο ναός είναι του τύπου του απλού τετρακίονου και με αθηναϊκό τρούλο. Οι τοιχοδομία του γίνεται με το πλινθοπερίκλειστο σύστημα. Χαρακτηρίζεται από τις μικρές του διαστάσεις, οι οποίες και του έδωσαν το προσωνύμιο Σωτηράκης, με το οποίο ξεχώριζα από τη Σωτείρα του Λυκόδημου (σημερινή ρωσική εκκλησία). Στο εσωτερικό του σώζονται σπαράγματα τοιχογραφιών του 14ου-15ου αιώνα. Στα νότια του ναού βρίσκεται παρεκκλήσι, το οποίο φαίνεται ότι αρχικά ήταν κρύπτη.
Παραπομπές
Σωτηρας Κατηγορία:Πλάκα
Εργατικό Κόμμα της Νέας Ζηλανδίας
Σημερινή ηγέτης του είναι η Μόιρα Κόουτσουορθ.
Ιστορία
Το Εργατικό Κόμμα ιδρύθηκε το 1916, φέρνοντας μαζί σοσιαλιστικές ομάδες που υποστήριζαν την αναλογική εκπροσώπηση και την "Επανάκληση" των Μελών του Κοινοβουλίου, καθώς και την εθνικοποίηση της παραγωγής και των συναλλαγών. Έλκει την καταγωγή του από το Βρετανικό κίνημα της εργατικής τάξης, σε μεγάλο βαθμό επηρεασμένο από τον Αυστραλιανό ριζοσπαστισμό και γεγονότα όπως η απεργία των ανθρακωρύχων Γουαϊχί.
Κατάλογος ηγετών
Ο ακόλουθος είναι ολοκληρωμένος κατάλογος πρώην ηγετών του Εργατικού Κόμματος:
Εξωτερικοί σύνδεσμοι
Κατηγορία:Πολιτικά κόμματα της Νέας Ζηλανδίας Κατηγορία:Σοσιαλδημοκρατικά κόμματα
Jordan Grand Prix
Η Jordan Grand Prix ήταν Βρετανική ομάδα της Φόρμουλα 1. Στο σπορ συμμετείχε απ' το 1991 μέχρι και το 2005 όταν και πωλήθηκε στη Ρωσική εταιρεία Middland.
Σύντομο ιστορικό σημείωμα
Η ομάδα ιδρύθηκε το 1981 απ' τον Ιρλανδό επιχειρηματία Έντι Τζόρνταν ο οποίος και της έδωσε τ' όνομά του. Στη Φόρμουλα 1 εντάχθηκε δέκα χρόνια μετά την ίδρυση της. Στο Βελγικό Γκραν Πρι της 1ης χρονιάς ο Βέλγος οδηγός της ομάδας Μπερτράν Γκασό δεν συμμετείχε, επειδή είχε τιμωρηθεί με 2 μήνες φυλάκιση, ύστερα από επίθεση με σπρέι πιπεριού σε οδηγό ταξί στο Λονδίνο και τη θέση του πήρε ο Γερμανός Μίχαελ Σουμάχερ ο οποίος έκανε τότε το ντεμπούτο του στο σπορ.
Κατηγορία:Ομάδες Φόρμουλα 1
Απογραφή Πληθυσμού 1992 (Κύπρος)
Η Απογραφή Πληθυσμού 1992 ήταν η 12η απογραφή πληθυσμού της Κύπρου. Διενεργήθηκε στην Κύπρο την 1η Οκτωβρίου 1992, από τη Στατιστική Υπηρεσία του Υπουργείου Οικονομικών. Η απογραφή κάλυψε τις ελεύθερες περιοχές της Κύπρου, δηλαδή δεν απογράφηκαν οι κατεχόμενες περιοχές. Η προηγούμενη απογραφή ήταν του 1982.
Συνοπτικά, το αποτέλεσμα της απογραφής ήταν η καταγραφή πληθυσμού 602025 κατοίκων, 299614 ανδρών και 302411 γυναικών.
Οικογένεια Στραβορωμανού
Οι Οικογένεια Στραβορωμανού (Στραβορωμανός) ήταν Ρωμαϊκή οικογένεια, που άκμασε κατά τον 11ο και τον 12 αιώνα.
Γνωστά μέλη της οικογένειας ήταν οι αδελφοί Μιχαήλ λόγιος και ο Νικηφόρος, επίσης λόγιος, που έζησαν τον 11ο αιώνα. Ο Μανουήλ Στραβορωμανός και ο γιος του Ρωμανός Στραβορωμανός ανέβηκαν σε υψηλά στρατιωτικά αξιώματα τον 11ο αιώνα. Άλλο μέλος είναι ο Ιωάννης Στραβορωμανός μέγας δομέστικος τον 12ο αιώνα
Ο Μανουήλ Στραβορωμανός λόγιος και αξιωματούχος του 12ου αιώνα δεν είναι γνωστό, εάν είναι συγγενείς με τους παραπάνω.
Παραπομπές
Στραβορωμανοί
Ανατροπή
Ο όρος Ανατροπή μπορεί να αναφέρεται σε:
Κύπελλο Ελλάδας υδατοσφαίρισης γυναικών 2020
Το Κύπελλο Ελλάδος υδατοσφαίρισης γυναικών 2019-20 ήταν η 3η διοργάνωση στην ιστορία του θεσμού, και διεξήχθη με την συμμετοχή των 9 ομάδων της Α1 κατηγορίας. Η τελική φάση διεξήχθη με τη μορφή Φάιναλ-4 στο κολυμβητήριο Παλαιού Φαλήρου. Κυπελλούχος αναδείχθηκε ο Ολυμπιακός Πειραιώς για 2η φορά στην ιστορία του.
Φαιναλ-φορ
Το Φάιναλ-4 της διοργάνωσης διεξήχθη στο Ρέστειο κολυμβητήριο Παλαιού Φαλήρου στις 17 και 18 Ιουλίου.
Εξωτερικοί σύνδεσμοι - Πηγές
Κατηγορία:Υδατοσφαίριση στην Ελλάδα Κατηγορία:Υδατοσφαίριση το 2019 Κατηγορία:Υδατοσφαίριση το 2020
Λιγκ 1
Η Λιγκ 1 (γαλλικά: Ligue 1), γνωστό και ως Ligue 1 Uber Eats λόγω της υφιστάμενης χορηγίας από την Uber Eats, είναι η ανώτερη κατηγορία στο σύστημα ποδοσφαιρικών πρωταθλημάτων Γαλλίας και ξεκίνησε να διεξάγεται από το 1893-94. Διοργανώνεται από την Ένωση Επαγγελματικού Ποδοσφαίρου (LFP). Είναι η δημοφιλέστερη ποδοσφαιρική διοργάνωση της χώρας και αποτελεί ένα εκ των κορυφαίων πρωταθλημάτων της Ευρώπης και του κόσμου. Η Παρί Σεν Ζερμέν είναι η πολυνίκης με 11 τρόπαια και η τρέχουσα κάτοχος του τίτλου.
Ιστορικές πληροφορίες
Η ιστορία του μπορεί να διαιρεθεί σε δύο περιόδους: την ερασιτεχνική ως το 1929 και την επαγγελματική από το 1932 μέχρι σήμερα. Κατά την ερασιτεχνική περίοδο ποδοσφαιρικό πρωτάθλημα στη Γαλλία είχαν διοργανώσει διαδοχικά δύο ομοσπονδίες: η Ένωση Γαλλικών Αθλητικών Σωματείων (USFSA) από το 1893-94 ως το 1918-19 και η Γαλλική Ομοσπονδία Ποδοσφαίρου Ερασιτεχνών (FFFA) τις περιόδους 1926-27 ως 1928-29.
Από το 1932 το γαλλικό ποδόσφαιρο οργανώθηκε επαγγελματικά με τη δημιουργία της Λιγκ 1 (Ligue 1), της ανώτερης επαγγελματικής κατηγορίας της χώρας, ο νικητής της οποίας θεωρείται πρωταθλητής Γαλλίας. Από το 1994 σε ειδική τελετή βραβεύονται οι καλύτεροι παίκτες της χρονιάς. Στα βραβεία Trophées UNFP du football υπάρχουν οι εξής κατηγορίες: Παίκτης της χρονιάς, Νέος παίκτης της χρονιάς, Τερματοφύλακας της χρονιάς, Προπονητής της χρονιάς, Καλύτερο γκολ και Καλύτερη ενδεκάδα του πρωταθλήματος.
Εξωτερικοί σύνδεσμοι
*
Νικόλαος Κωνσταντίνοβιτς της Ρωσίας
Ο Νικόλαος Κωνσταντίνοβιτς, ρωσικά Николай Константинович (14 Φεβρουαρίου 1850 - 26 Ιανουαρίου 1918) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.
Βιογραφία
Ήταν ο πρωτότοκος γιος του Κωνσταντίνου Νικολάγιεβιτς μεγάλου δούκα της Ρωσίας και της Αλεξάνδρας των Βέττιν, κόρης του Ιωσήφ δούκα της Σαξονίας-Άλτενμπουργκ.
Γεννήθηκε στην Αγ. Πετρούπολη και είχε πολύ προνομιούχο παιδική ζωή με νταντάδες και υπηρέτριες. Όταν μεγάλωσε έγινε χαρισματικός στρατιωτικός και γυναικάς. Είχε μία σχέση με τη διαβόητη Αμερικανίδα Φάννυ Λίαρ και αυτό τον έκανε να κλέψει τρία διαμάντια αξίας από μία εικόνα της μητέρας του. Δήλωσε παρνοϊκός και εκδιώχθηκε σε ένα μακρινό σημείο της Αυτοκρατορίας για να μην ξαναεπιστρέψει σπίτι του.
Έζησε υπό επιτήρηση για πολλά έτη στην Τασκένδη της ΝΑ Ρωσίας (νυν Ουζμπεκιστάν). Εκεί έκανε μεγάλες συνεισφορές στην πόλη, χρησιμοποιώντας την προσωπική του περιουσία. Το 1890 έκτισε το δικό του ανάκτορο για να στεγάσει τη μεγάλη και πολλής αξίας συλλογή του έργων Τέχνης· τώρα αποτελεί το κρατικό Μουσείο Τεχνών του Ουζμπεκιστάν. Στην Τασκένδη ήταν διάσημος ως ικανός μηχανικός σε αρδευτικά έργα: έφτιαξε δύο μεγάλα κανάλια, το Μπουκάρ-αρύκ (που δεν ήταν σωστά ευθυγραμμισμένο οριζόντια και σύντομα στέγνωσε) και το πολύ πιο επιτυχημένο Κιβά-αρύκ, που αργότερα επεκτάθηκε και ονομάστηκε κανάλι του αυτοκράτορα Νικολάου Α΄. Αρδεύει 12.000 ντεσυατίνες (134 τετρ. χλμ.) στη στέπα Μιρζαχόλ (Πεινασμένη), μεταξύ Ντιζάκ και Τασκένδης, περιοχής που μετέπειτα αποικίστηκε από Σλάβους αγρότες.
Ασθένησε από πνευμονία και ασθένησε το 1918 σε ηλικία 68 ετών. Τάφηκε στον καθεδρικό του Αγ. Γεωργίου, ναό που κατεδάφισε το Σοβιετικό καθεστώς.
Οικογένεια
Νυμφεύτηκε τη Νατζέντα Αλεξάντροβνα φον Ντρέυερ, κόρη του Αλεξάνδρου Γκουσταύοβιτς φον Ντρέυερ, αρχηγού της αστυνομίας του Όρενμπουρκ και είχε τέκνα:
Από μία μη νόμιμη σχέση του με την Αλεξάνδρα Αμπάσα είχε δύο φυσικά τέκνα:
Από σχέσεις του με αγνώστου ονόματος ερωμένες είχε φυσικά τέκνα:
Γούλβεριν (ταινία)
Η ταινία κυκλοφόρησε στους κινηματογράφους στις 26 Ιουλίου 2013. Απέσπασε κυρίως θετικά σχόλια από τους κριτικούς και έγινε εισπρακτική επιτυχία με τα συνολικά έσοδα να φτάνουν τα 414,8 εκατομμύρια δολάρια παγκοσμίως. Μια τρίτη ταινία με τίτλο Λόγκαν κυκλοφόρησε στις 3 Μαρτίου του 2017, με σκηνοθέτη ξανά τον Μάνγκολντ.
Ανάπτυξη
Το Σεπτέμβριο του 2009, ο Γκάβιν Χουντ, σκηνοθέτης της ταινίας X-Men η Αρχή: Γούλβεριν υπέθεσε ότι μπορεί να υπάρξει μια συνέχεια, η οποία θα διαδραματίζεται στην Ιαπωνία. Σε μια σκηνή μετά τους τίτλους τέλους, βλέπουμε τον Λόγκαν να πίνει σε ένα μπαρ στην Ιαπωνία. Η τοποθεσία αυτή χρησιμοποιήθηκε από τους Κρις Κλέρμοντ και Φρανκ Μίλερ για το βιβλίο κόμικ Wolverine, το οποίο δεν χρησιμοποιήθηκε για την πρώτη ταινία καθώς ο Χιου Τζάκμαν πίστευε ότι πρώτα έπρεπε να εδραιώσουν το ποιος είναι ο Λόγκαν και στη συνέχεια να ανακαλύψουν πως έγινε ο Wolverine. Ο Τζάκμαν δήλωσε ότι η σειρά κόμικ των Κλέρμοντ-Μίλερ είναι η αγαπημένη του. Για το ιαπωνικό στόρι που περιέχει η ταινία ο Τζάκμα δήλωσε: "Δεν θα πω ψέματα, έχω μιλήσει με τους σεναριογράφους... Είμαι μεγάλος φαν του ιαπωνικού έπους του βιβλίου κόμικ". Πριν το X-Men η Αρχή: Γούλβεριν κυκλοφορήσει, η παραγωγός Λόρεν Σούλερ Ντόνερ προσέγγισε τον Σάιμον Μποφόι να γράψει το σενάριο της συνέχειας, αλλά ο ίδιος δεν αισθανόταν ότι μπορούσε να το κάνει. Στις 5 Μαΐου 2009, τέσσερις μέρες μετά την κυκλοφορία της ταινίας, η συνέχεια επίσημα πήρε το πράσινο φως.
Ο Κρίστοφερ Μακουάρι, ο οποίος είχε δουλέψει το σενάριο της πρώτης ταινίας X-Men (2000) χωρίς να πιστωθεί το όνομά του, προσελήφθη να γράψει το σενάριο της συνέχειας τον Αύγουστο του 2009. Σύμφωνα με τη Λόρεν Σούλερ Ντόνερ, η συνέχεια θα εστιάζει στη σχέση του Wolverine και της Μάρικο, κόρη ενός Ιάπωνα εγκληματία. Τον Ιανουάριο του 2010, ο Τζάκμαν δήλωσε ότι τα γυρίσματα θα ξεκινήσουν μέσα στο 2011 και το Μάρτιο του 2010 ο Μακουάρι δήλωσε ότι το σενάριο έχει ολοκληρωθεί και είναι έτοιμο να ξεκινήσει η παραγωγή τον Ιανουάριο του επόμενου έτους. Πηγές ήθελαν τον Ντάρεν Αρονόφσκι να βρίσκεται σε διαπραγματεύσεις να σκηνοθετήσει την ταινία αφού ο πρώτα ο Μπράιαν Σίνγκερ απέρριψε την πρόταση.
Προ-Παραγωγή
Το Μάιο του 2011, η Fox είχε επτά υποψήφιους αντικατατάτες του Αρονόφσκι: Χοσέ Παντίλα, Νταγκ Λάιμαν, Αντουάν Φουκουά, Μαρκ Ρόμακεν, Τζάστιν Λιν, Γκάβιν Ο' Κόνορ, Τζέιμς Μάνγκολντ και Γκάρι Σορ. Τον Ιούνιο του 2011, η Fox μπήκε σε διαπραγματεύσεις με τον Μάνγκολντ και είχε σκοπό να αρχίσει τα γυρίσματα την άνοιξη του 2011. Τον Αύγουστο του 2011, ανακοινώθηκε ότι τα γυρίσματα θα ξεκινήσουν το Νοέμβριο του 2011 και θα ολοκληρωθούν το Μάρτιο του 2012. Την άνοιξη του 2012, τα γυρίσματα αναβλήθηκαν ώστε ο Τζάκμαν να συμμετάσχει στην ταινία Οι Άθλιοι. Το Σεπτέμβριο προσελήφθη ο Μαρκ Μπόμπακ να ξαναγράψει το σενάριο του Μακουάρι και το Φεβρουάριο ορίστηκε η ημερομηνία κυκλοφορίας της ταινίας για τις 26 Ιουλίου 2013.
Box office
Με προϋπολογισμό 120.000.000 δολάρια, το Γούλβεριν έκανε άνοιγμα τριημέρου στην 1η θέση με 53,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 132,5 εκατομμύρια δολάρια και στον υπόλοιπο κόσμο συγκέντρωσε 282,2 εκατομμύρια δολάρια. Παγκοσμίως απέφερε 414,8 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2013 Κατηγορία:Ταινίες παραγωγής 20th Century Fox Κατηγορία:Ταινίες βασισμένες σε κόμικς της Marvel Κατηγορία:Αμερικανικές ταινίες δράσης Κατηγορία:Περιπέτεια επιστημονικής φαντασίας (ταινίες) Κατηγορία:Βρετανικές ταινίες Κατηγορία:Βρετανικές ταινίες δράσης Κατηγορία:Ταινίες γυρισμένες στην Αυστραλία Κατηγορία:Ταινίες γυρισμένες στην Ιαπωνία Κατηγορία:Αμερικανικές 3D ταινίες Κατηγορία:Βρετανικές 3D ταινίες Κατηγορία:Αγγλόφωνες ταινίες Κατηγορία:Ταινίες σίκουελ Κατηγορία:Ταινίες σε σκηνοθεσία Τζέιμς Μάνγκολντ Κατηγορία:X-Men (σειρά ταινιών) Κατηγορία:Ταινίες Wolverine Κατηγορία:Ταινίες της TSG Entertainment
Αμερικανισμός (αποσαφήνιση)
Η λέξη μπορεί να αναφέρεται:
Βαλκανικό κύπελλο συλλόγων 1960-61
Το Βαλκανικό Κύπελλο Συλλόγων 1960-61 ήταν το 1ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν σύλλογοι των βαλκανικών κρατών. Μετείχαν πέντε σύλλογοι και διεξήχθη σε ενιαίο ομίλο με βαθμολογία (δεν υπήρχε τελικός). Το Κύπελλο κατέκτησε αήττητη η Στεαγκούλ Μπρασόβ από τη Ρουμανία. Η διοργάνωση ξεκίνησε τον Ιανουάριο του 1961 και τελείωσε το Νοέμβριο του 1961.
Τελική βαθμολογία
* Η ΑΕΚ αποσύρθηκε από τη διοργάνωση μετά τον τέταρτο αγώνα και στους υπόλοιπους τέσσερις μηδενίστηκε.
Όλοι οι αγώνες
* Η ΑΕΚ αποχώρησε μετά την 4η αγωνιστική και στα υπόλοιπα ματς μηδενίστηκε. Έτσι χρεώθηκε με ήττα 0-3 χωρίς αγώνα από Παρτιζάν (δύο ματς), Λέφσκι και Στεαγκούλ (εκτός).
Εξωτερική σύνδεση
Κατηγορία:Βαλκανικό κύπελλο συλλόγων ποδοσφαίρου Κατηγορία:Ποδόσφαιρο το 1960 Κατηγορία:Ποδόσφαιρο το 1961
Who's Better, Who's Best
Who's Better, Who's Best είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε το Μάρτιο του 1988 μέσω της δισκογραφικής εταιρείας "MCA Records".
Η συλλογή περιλαμβάνει κομμάτια από όλη την δισκογραφία του συγκροτήματος, με εξαίρεση τον τελευταίο στούντιο δίσκο πριν την διάλυση τους με τίτλο "It's Hard".
Κατά την κυκλοφορία της, ανέβηκε στο βρετανικό Top-10 και αργότερα βραβεύθηκε ως πλατινένια και στις δύο πλευρές του Ατλαντικού.
Τραγούδια του δίσκου
1. My Generation (Townshend) - 3:16
2. Anyway, Anyhow, Anywhere (Townshend, Daltrey) - 2:39
3. The Kids Are Alright (Townshend) - 2:45
4. Substitute (Townshend) - 3:46
5. I'm a Boy (Townshend) - 2:38
6. Happy Jack (Townshend) - 2:12
7. Pictures of Lily (Townshend) - 2:42
8. I Can See for Miles (Townshend) - 4:06
9. Who Are You (Townshend) - 5:03
10. Won't Get Fooled Again (Townshend) - 3:38
11. Magic Bus (Townshend) - 3:19
12. I Can't Explain (Townshend) - 2:04
14. I'm Free (Townshend) - 2:40
15. See Me, Feel Me (Townshend) - 3:30
17. Join Together (Townshend) - 4:19
18. You Better You Bet (Townshend) - 5:37
19. Baba O'Riley (Townshend) - 5:00
Θέσεις τσαρτ
Who's Better, Who's Best (άλμπουμ)
Επίσημη κυκλοφορία: 18 Μαρτίου 1988
Βραβεία
Ηνωμένες Πολιτείες (RIAA Certification): Πλατινένιος
Ηνωμένο Βασίλειο (BPI Certification): Πλατινένιος
Καναδάς (CRIA Certification): 2 x πλατινένιος
Τα μέλη των The Who
Το "Who's Better, Who's Best" ηχογραφήθηκε από τους εξής μουσικούς:
Πηγές
Κατηγορία:Δισκογραφία των The Who Κατηγορία:Άλμπουμ του 1988
Αθηνά Αρεία
Η Αθηνά Αρεία ήταν χρυσομάρμαρο άγαλμα, έργο του Φειδία που ήταν τοποθετημένο στο πεδίο της μάχης των Πλαταιών προς τιμή της νίκης των Ελλήνων εναντίον των Περσών.
Περιγραφή
Κατηγορία:Αρχαία ελληνικά αγάλματα
West Channel
Ιστορικό
Αποτελεί έναν από τους κυριότερους περιφερειακούς τηλεοπτικούς σταθμούς της Ελλάδας. Σημαντικό μέρος του προγράμματός του αποτελεί παραγωγή του καναλιού, ενώ χαρακτηρίζεται από χρηματοδοτική αυτάρκεια και υποδομές εκπομπής τηλεοπτικού σήματος. Η ίδρυση των τοπικών και περιφερειακών σταθμών ξεκίνησε μετά από δύο έτη από την ίδρυση των πανελλαδικών σταθμών που δημιουργήθηκαν μετά την απορρύθμιση που συντελέστηκε στις τηλεοπτικές συχνότητες την περίοδο 1989 με 1990.
Ο τηλεοπτικός σταθμός West Channel με έδρα την πόλη της Κοζάνης, ξεκίνησε τη λειτουργία του τον Απρίλιο του 1991, με την αρχική του ονομασία Τηλεοπτικός Δίαυλος Δυτικής Μακεδονίας, για να μετονομαστεί μερικά χρόνια αργότερα, στο σημερινό του όνομα. Αποτελεί επιχειρηματικό εγχείρημα της ιδιοκτησίας του ραδιοφωνικού σταθμού Μουσικός Δίαυλος με έδρα την πόλη της Κοζάνης που μετονομάστηκε αργότερα σε West Radio, με ραδιοφωνική συχνότητα τον 98 FM και έτος ίδρυσης το 1988.
Βασικοί πρωταγωνιστές στην ίδρυση και την πορεία του σταθμού, ήταν η δικηγόρος Βίκυ Παπαφιλίππου και ο επιχειρηματίας Ζήσης Δαρδάλης. Η ίδρυση του σταθμού συντελέστηκε την πρώτη περίοδο του ανοίγματος της τηλεοπτικής αγοράς σε τοπικό επίπεδο, όπου ξεκίνησαν την λειτουργία τους το 40.7% των ιδιωτικών τηλεοπτικών σταθμών που ιδρύθηκαν από το 1989 έως το 1997. Από την ίδρυση του ομίλου το 1988, η διοίκηση και η ιδιοκτησία του σταθμού ανήκε στην Βίκυ Παπαφιλίππου, έως τον θάνατό της στις 13 Ιουνίου 2012. Από το 2012, πρόεδρος του ομίλου του West Channel είναι ο πρώην βουλευτής της εκλογικής περιφέρειας Κοζάνης της Νέας Δημοκρατίας και σύζυγός της, Νίκος Παπαφιλίππου.
Οι δύο ιδρυτές είχαν ένα κοινό όραμα: τη δημιουργία ενός διαύλου επικοινωνίας μεταξύ των κατοίκων της Δυτικής Μακεδονίας, της Θεσσαλονίκης, της Αθήνας, της Αμερικής, της Αυστραλίας, του Καναδά, της Γερμανίας και αλλού. Ο χαρακτήρας του προγράμματος είναι ενημερωτικός, ωστόσο υπολείπεται των υπόλοιπων παραγόντων που χαρακτηρίζουν ένα σύγχρονο περιφερειακό τηλεοπτικό σταθμό.
Σύμφωνα με τον ιστότοπο του σταθμού, μεγάλες στιγμές της περιφερειακής ειδησεογραφίας που κάλυψε καθ' όλη την διάρκεια της λειτουργίας του με εκτεταμένες τηλεοπτικές μεταδόσεις, ήταν ο μεγάλος σεισμός της Κοζάνης που έγινε το έτος 1995, οι επιτυχίες των Δυτικομακεδόνων αθλητών, στις ολυμπιάδες της Βαρκελώνης, του Σίδνεϊ και της Αθήνας, οι απεργιακές κινητοποιήσεις των εργαζομένων όπως της Δημόσιας Επιχείρησης Ηλεκτρισμού και οι κινητοποιήσεις των αγροτών της περιφέρειας, η λεωφορειοπειρατεία στις 15 Ιουλίου του 1999 με την κατάληξη αυτής στην Παλαίστρα του νομού Φλώρινας, τα αποτελέσματα των εκλογικών αναμετρήσεων και οι ετήσιες μεγάλες πολιτιστικές εκδηλώσεις της περιφέρειας, όπως τα Ραγκουτσάρια της Καστοριάς, τα Μπουμπουσιάρια της Εράτυρας, της Σιάτιστας και της Γαλατινής, την Αποκριά της Κοζάνης αλλά και στα Ανακατοσάρια των Γρεβενών.
Παράλληλα υπήρξε ο πρώτος σταθμός της ελληνικής περιφέρειας που αναβάθμισε τον ραδιοτηλεοπτικό εξοπλισμό του με συστήματα δεύτερης γενιάς (BETA) την δεκαετία του 1990, ενώ από το 2000 άρχισε να εκπέμπει το πρόγραμμά του σε ψηφιακή μορφή, και σήμερα μεταδίδει το τηλεοπτικό του πρόγραμμα με εικόνα πεπλατυσμένων διαστάσεων σε όλη την έκταση της Περιφέρειας Δυτικής Μακεδονίας. Στις 22 Απριλίου του 2011, εξέπεμπε πρώτη φορά με ψηφιακό σήμα από το κέντρο αναμετάδοσης της Κέλλης προς την ευρύτερη περιοχή της πόλης της Φλώρινας.
Πρόγραμμα
Εκπέμπει σε εικοσιτετράωρη (24ωρη) βάση, και σε ποσοστό 20%, το πρόγραμμα του σταθμού, αποτελεί εσωτερική παραγωγή. Καθημερινά μεταδίδονται τέσσερα μεγάλα δελτία ειδήσεων, στις 14:00 το μεσημέρι, στις 19:00 το απόγευμα, στις 23:00 το βράδυ και στη 01:00 τη νύχτα. Εκπέμπει επίσης ειδήσεις στην ρωσική, την αλβανική και στην ελληνική νοηματική γλώσσα. Οι εβδομαδιαίες δημοσιογραφικές εκπομπές του, περιλαμβάνουν θέματα, σχετικά με την πολιτική επικαιρότητα, την τοπική αυτοδιοίκηση, την υγεία και την κοινωνική μέριμνα, την ψυχαγωγία, τον αγροτικό κόσμο, το επιχειρείν, την τεχνολογία και τον αθλητισμό. Κατά την πορεία του, έφτασε στο παρελθόν στο σημείο το 80% του προγράμματος να αποτελεί εσωτερική παραγωγή, ενώ υπήρξε ο πρώτος τηλεοπτικός περιφερειακός σταθμός που διοργάνωσε διαγωνισμό ταλέντων (talent show) το 2004.
Διακρίσεις
Στις 23 Ιουνίου 2001, ο τηλεοπτικός σταθμός κατέκτησε τρία βραβεία στην πρώτη απονομή ραδιοτηλεοπτικών βραβείων Μακεδονίας και Θράκης "Χρυσά Κηρύκεια" που διοργάνωσε η διαφημιστική εταιρία Αλεξάνδρου και η Ένωση Διαφημιστικών Εταιριών Βόρειας Ελλάδας στις κατηγορίες καλύτερα σκηνικά, καλύτερο μαγκαζίνο, καθώς και το μεγαλύτερο βραβείο (grand prix) της διοργάνωσης για το πιο ολοκληρωμένο πρόγραμμα. Τον επόμενο χρόνο στις 10 Ιουνίου, κατά την διάρκεια της δεύτερης απονομής ραδιοτηλεοπτικών βραβείων, παρέλαβε βραβείο στις κατηγορίες καλύτερο μαγκαζίνο και πρωτότυπης ιδέας για εκπομπή του σταθμού. Τα βραβεία μεταδόθηκαν από την ΕΤ3.
Εμβέλεια
Ο τηλεοπτικός σταθμός, έχει άδεια γενικού - ενημερωτικού χαρακτήρα, και η εμβέλεια του καλύπτει όλη την περιοχή της Δυτικής Μακεδονίας (Γρεβενά, Καστοριά, Κοζάνη, Φλώρινα και τμήματα των Νομών Πέλλας, Ημαθίας, Τρικάλων και Λάρισας), ενώ το σήμα του φτάνει μέχρι τις νοτιοανατολικές περιοχές της Αλβανίας και της Βόρειας Μακεδονίας μέσω των 8 κέντρων εκπομπής.
Από τις 9 Απριλίου 2021, το West Channel (όπως και τα υπόλοιπα 4 περιφερειακά κανάλια της Δυτικής Μακεδονίας) εκπέμπουν επίγεια ψηφιακά μέσω της Digea, στην συχνότητα 41 UHF στην Κοζάνη, τα Γρεβενά και τα Σέρβια (Περιοχή Απονομής 8: Μεταξάς), από τα κέντρα εκπομπής Μεταξάς, Υδατόπυργος, Τσοτύλι και Βουνάσα και την συχνότητα 40 UHF στην Πτολεμαΐδα, την Καστοριά, την Φλώρινα, το Αμύνταιο και την Βεγορίτιδα (Περιοχή Απονομής 7: Φλώρινα) από τα κέντρα εκπομπής Κέλλη, Κλεισούρα, Άγιος Αθανάσιος και Πύλη. Επίσης εκπέμπει επίγεια ψηφιακά, (όπως και τα υπόλοιπα 4 περιφερειακά κανάλια της Δυτικής Μακεδονίας) και στην συχνότητα 44 UHF, στην Σιάτιστα, από το ομώνυμο κέντρο εκπομπής.
Ραδιόφωνο
Ο West Radio 98 FM (πρώην Μουσικός Δίαυλος Κοζάνης) ξεκίνησε το Δεκέμβριο του 1988 και από τότε το πρόγραμμά του έχει αλλάξει πολλές μορφές και φόρμες, διατηρώντας ωστόσο πάντοτε αναλλοίωτα τα τέσσερα βασικά "συστατικά" του τα οποία είναι η έγκαιρη και η αντικειμενική ενημέρωση, η ανάδειξη του τοπικού πολιτισμού, η ποιότητα στην ψυχαγωγία και ο επαγγελματισμός.
Ο σταθμός βρίσκεται πάνω στις μετρήσεις ακροαματικότητας για το νομό Κοζάνης ενώ το 2004 ξεκίνησε συνεργασία με τον ΑΝΤ1 Radio (νυν Easy 97.2) ενισχύοντας πιο πολύ τον ενημερωτικό του χαρακτήρα. Το 2010, η συνεργασία λύεται και "μετακομίζει" στον Real FM 97.8 και αυτή η συνεργασία συνεχίζεται μέχρι και σήμερα. Ο σταθμός ανήκει στον Νίκο Παπαφιλίππου μέσω της ομότιτλης μονοπρόσωπης εταιρείας περιορισμένης ευθύνης Μουσικός Δίαυλος Κοζάνης - 98 FM Stereo.
Παράλληλα, ο όμιλος λειτουργούσε και άλλο ραδιοφωνικό σταθμό ονόματι Alpha Radio 89 FM ο οποίος ξεκίνησε να εκπέμπει το 1997, εντάχθηκε στην τωρινή του ιδιοκτησία από το 2008 και αποτελούσε το μοναδικό αθλητικό ραδιόφωνο στο νομό Κοζάνης μεταδίδοντας μέσω δικών του εκπομπών και με συνεργασία με τον ΣΠΟΡ FM από το 2004 τις δράσεις από τα τοπικά πρωταθλήματα και τα λοιπά δρώμενα από την Κοζάνη, τη Δυτική Μακεδονία, την Ελλάδα και τον κόσμο.
Ο σταθμός ανήκε στον Νίκο Παπαφιλίππου μέσω της ομότιτλης μονοπρόσωπης εταιρείας περιορισμένης ευθύνης Alpha Radio - 89 FM Stereo η οποία τέθηκε σε λύση και εκκαθάριση, διακόπτοντας την λειτουργία του την ίδια περίοδο, με την συχνότητά του να επιστρέφεται στο κράτος.
Εξωτερικοί σύνδεσμοι
Κατηγορία:Ελληνικοί ραδιοφωνικοί σταθμοί Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Δυτική Μακεδονία) Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1991
Παγκόσμια Ομοσπονδία Μπριτζ
Η WBF ιδρύθηκε τον Αύγουστο του 1958 από τους εκπροσώπους της Ευρώπης, της Βόρειας Αμερικής και της Νότιας Αμερικής (τώρα Ζώνες 1 έως 3). Έχει συσταθεί σύμφωνα με τους νόμους της Ελβετίας ως οργανισμός «μη κερδοσκοπικού χαρακτήρα». Χάρολντ Στίρλινγκ Βάντερμπιλτ έγινε το πρώτο επίτιμο μέλος του WBF για το έργο του στην ανάπτυξη του παιχνιδιού. Η WBF περιλαμβάνει πλέον 123 εθνικές ομοσπονδίες μπριτζ με περίπου 700.000 συνδεδεμένα μέλη, οι περισσότεροι από τους οποίους συμμετέχουν σε διοργανώσεις μπριτζ σε τοπικό επίπεδο και πολλοί από τους οποίους ανταγωνίζονται σε εθνικό και διεθνές επίπεδο. Οι εθνικές ομοσπονδίες χωρίζονται σε οκτώ γεωγραφικές ζώνες. Κάθε εθνική ομοσπονδία συμφωνεί να πληροί ορισμένες προϋποθέσεις, όπως το να είναι ανοικτή σε όλους τους πολίτες και τους κατοίκους της περιοχής ευθύνης της και να προασπίσει ένα πρότυπο ηθικά αποδεκτό στην WBF.
Η Παγκόσμια Ομοσπονδία Μπριτζ διαθέτει Συνέδριο (Congress) στο οποίο κάθε εθνική ομοσπονδία έχει δικαίωμα να στείλει έναν αντιπρόσωπο. Το Συνέδριο συνέρχεται κάθε δύο χρόνια, στις World Team Olympiads και στα World Championships. Η WBF διοικείται από το Εκτελεστικό Συμβούλιο (Executive Council), το οποίο επικουρείται από τις διάφορες Επιτροπές και Συμβούλους που διορίζει.
Εξωτερικοί σύνδεσμοι
Κατηγορία:Διεθνείς αθλητικές ομοσπονδίες Κατηγορία:Μπριτζ Κατηγορία:Αθλητικοί οργανισμοί που ιδρύθηκαν το 1948
Γιώργος Βλάχος
Με τον όνομα Γεώργιος η Γιώργος Βλάχος μπορεί να αναφέρεται:
Μερόπη Οιχαλίας Μεσσηνίας
Η Μερόπη είναι χωριό στην βόρεια Μεσσηνία, δυτικά της οροσειράς του Ταϋγέτου. μικρογραφία|Μανιάτικο τοπίο
Ονομασία
Η ονομασία της κωμόπολης οφείλεται πιθανώς στην βασίλισσα Μερόπη, σύζυγο του βασιλιά της Μεσσηνίας Κρεσφόντη, η οποία, στις αρχαίες γραπτές πηγές, αναφέρεται ως κόρη του Κυψέλου, βασιλιά της Αρκαδίας.
Γεωγραφία
Η Μερόπη ανήκει στον Καλλικράτειο δήμο Οιχαλίας. Βρίσκεται σε ορεινή περιοχή του δήμου Ταυγέτου, σε υψόμετρο 80 μ. Απέχει 1.5 χλμ. νότια της Οιχαλίας, 3.5 χλμ. ΒΑ. του Μελιγαλά, 21 χλμ. από την Μεγαλόπολη και 26 χλμ. βόρεια της Καλαμάτας.
Ιστορία
Δεν είναι γνωστό πότε ακριβώς πρωτοκατοικείται η θέση, καθώς οι ανασκαφικές έρευνες στην περιοχή είναι περιορισμένες. Σε μικρή απόσταση από το χωριό (3 χλμ.), βρίσκεται το βυζαντινό κάστρο Γαρδικίου (λατινική ονομασία: Gardisco ή Bardisco).
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Οιχαλίας
Καρμπάλα
thumb|250px|Το ιερό του Ιμάμ Χουσεΐν το 2008 Η Καρμπάλα ή Κερμπάλα (αραβικά: كربلاء) είναι πόλη στο Ιράκ πρωτεύουσα του κυβερνείου Καρμπάλα. Υπολογίζεται ότι το 2003 η Καρμπάλα είχε 572.300 κατοίκους. Η Καρμπάλα βρίσκεται 100 χιλιόμετρα νοτιοδυτικά της Βαγδάτης και βόρεια της Νατζάφ. Το κλίμα της πόλης είναι καυτό ερημικό.
Η Καρμπάλα είναι περισσότερο γνωστή ως η τοποθεσία όπου έλαβε χώρα η μάχη της Καρμπάλα το 680 μ.Χ. και είναι μια από τις ιερότερες πόλεις για τους Σιίτες μετά τη Μέκκα και τη Μεδίνα. Στη Καρμπάλα μαρτύρησε ο Χουσεΐν ιμπν Αλί (Ιμάμης Χουσεΐν) και στη πόλη βρίσκεται το ιερό του Ιμάμη Χουσεΐν, ενώ κάθε χρόνο εκατομμύρια Σιίτες έρχονται στη πόλη για το γιορτάσουν. Στο κέντρο της παλαιάς πόλης βρίσκεται το Μασίντ αλ-Χουσεΐν, ο τάφος του Αλ-Χουσεΐν ιμπν Αλί, εγγονού του Μωάμεθ από τη κόρη του Φατιμά και του Αλή. Ο τάφος αποτελεί τόπο προσκυνήματος για πολλούς Σιίτες, ειδικά κατά την επέτειο της μάχης, την ημέρα της Ασούρα.
Εξωτερικοί σύνδεσμοι
Κατηγορία:Πόλεις του Ιράκ
Ελληνικές ευρωεκλογές 1999
Οι εκλεγμένοι ευρωβουλευτές
1 Η Μαριέττα Γιαννάκου αντικαταστάθηκε από τον Σταύρο Ξαρχάκο τον Σεπτέμβριο του 2000. 2 Ο Πέτρος Ευθυμίου αντικαταστάθηκε από την επιλαχούσα στο ευρωψηφοδέλτιο, Μυρσίνη Ζορμπά τον Απρίλιο του 2000. 3 Ο Γιάννης Θεωνάς αντικαταστάθηκε από τον Γιάννη Πατάκη τον Ιανουάριο του 2001.
Πηγές
Κατηγορία:Ελληνικές ευρωεκλογές